བོད་ཀྱི་གནའ་མིའི་རུས་ཚན་གྱེས་ཚུལ་

བོད་ཀྱི་གནའ་མི་རྣམས་ཀྱི་རྒྱུད་པ་རིམ་བཞིན་འཕེལ་བ་ལས་བོད་ཀྱི་མིའུ་རིགས་བཞི་ཞེས་སེ་དང་   རྨུ་དང་  ལྡོང་དང་ སྟོང་སྟེ་རུས་ཚན་ཆེན་པོ་བཞི་ཆགས་པ་དང་    ཡང་དེའི་སྟེང་་དབྲ་དང་འགྲུ་གཉིས་བསྣན་པས་མིའུ་རིགས་དྲུག་བྱུང་ཞེས་ཀྱང་གྲགས་།
བོད་ཀྱི་གདོད་མའི་རུས་ཚན་གྱེས་ཚུལ་སྐོར་ལའང་བཤད་སྲོལ་འདྲ་མིན་སྣ་ཚོགས་མཆིས་ཀྱང་  རུས་ཚན་གྱི་མ་ལག་འདྲེན་ཚུལ་ཅུང་ཆ་ཚང་བ་ཞིག་ལ་འདི་ལྟར་སྣང་སྟེ་ཕ་སྤྲེལ་རྒན་བྱང་ཆུབ་སེམས་དཔའ་དེའི་རྒྱུད་རིམ་པར་འཕེལ་ཞིང་ རུས་རིགས་བཞི་རུ་དབྱེ་བ་ལ་ སེ་དང་ རྨུ་ ལྡོང་དང་ སྟོང་སྟེ་བཞིའོ་
           དེ་ལས་སོ་སོར་ཕྱེ་བ་ལ་
              ལེ་ལས་བྱུས་ལེགས་བུ་བཞི་སྲིད་
             རྨུ་ལས་ཀོད་ལེ་ཁྲ་བརྒྱད་སྲིད་
             ལྡོང་ལས་རུས་ཆེན་བཅོ་བརྒྱད་སྲིད་
             སྟོང་ལས་རྗེ་བཞི་ཁོལ་བརྒྱད་སྲིད་
ཅེས་སེ་ལས་གྱེས་པའི་རུས་རིགས་ནི་ རྒྱལ་ནང་རྗེ་  གྲོ་ནང་ཉེད་བ་  འོ་གོག་བཙན་ དེ་སྟོང་སེ་དང་བཞིའོ་   སྟོང་ལ་རྗེ་བཞི་ཁོལ་བརྒྱད་སོ་སོར་གྱེས་པའི་རུས་ཀྱི་མིང་ནི་  ཅོག་ས་རྗེ་  ཆང་རྗེ་ཐོད་དཀར་རྗེ་   ཏེ་ཅོག་ཉལ་པོ་རྗེ་  སྙགས་རྗེ་ཐོག་སྒམ་རྗེ་དང་བཞིའོ་  འབངས་ནི་དམར་དང་ མར་མ་དང་  སྙལ་དང་      སྙལ་དབེན་ རྔོག་དང་ ཁྲོག་   རོག་དང་ སྦད་ཏེ་བརྒྱད་ཡིན་ནོ་   རྨུ་ལས་ཀོད་ལེ་ཁྲ་བརྒྱད་སོ་སོར་གྱེས་པའི་རུས་ཀྱི་མིང་ནི་     ངབ་དང་  གཞུབ་དང་  བཞུ་དང་   སྨོན་དང་  འགར་དང་  དཀར་དང་      སྒོ་དང་  ངན་ལམ་སྟེ་བརྒྱད་ཡིན་ནོ་   ལྡོང་གི་རུས་ཆེན་བཅོ་བརྒྱད་སོ་སོར་གྱེས་པའི་རུས་ཀྱི་མིང་ནི་  ཅོག་དང་  ཅོག་རྩེ་ ཅོག་རོ་དང་ འབྲོམ་དང་  ཁྱུང་པོ་ ཟླ་བ་དང་  འབྲིང་ ལྷ་ལུང་ ལྷ་རྩེ་དང་ གྲང་དང་ དགེས་པ་ ཁུ་ན་དང་ ཉ་དང་ ཚེ་སྤོང་ འུ་ནག་དང་  སྙི་དང་ཕོ་གོ་ ཐག་བཟང་ལ་རུས་ཆེན་བཅོ་བརྒྱད་ཟེར་བ་ཡིན་    སྔོན་གྱི་དུས་སུ་བོད་ཀྱི་རུས་མིང་གི་རྩ་བ་དེ་རྣམས་ལས་མེད་ཀྱང་     ཕྱིས་ནས་མི་རྒྱུད་དང་ལུང་ཕྲན་གྱེས་པ་ལས་བྱ་བའི་གནས་སྐབས་དང་སྦྱར་བའི་རུས་ཀྱི་མིང་དང་  ཡུལ་སྐད་སོ་སོའི་སྨྲ་གཏམ་གྱི་སྐད་ཟུར་ཆག་པ་དང་རིགས་རུས་ཀྱི་མིང་སོ་སོ་ལྟ་བུ་སྣང་བ་ཡིན་”ཞེས་གསལ་བ་ལྟར་གནའ་དུས་སུ་རང་རེ་བོད་མི་ཚང་མར་རང་རང་གི་རུས་མིང་ཡོད་པ་ནི་ལུ་རྒྱུས་ཀྱི་ཡིག་རྙིང་མཐའ་དག་ལས་གསལ་པོ་མཐོང་ཐུབགཅིང་   བོད་སིལ་བུ་ཁ་ཐོར་གྱི་དུས་མཇུག་ཏུ་སངས་རྒྱས་ཆོས་ལུགས་ཀྱི་གྲུབ་མཐའ་མང་པོ་དར་རྒྱས་བྱུང་སྟེ་ཆོས་ཀྱི་དགོངས་དོན་དང་མཐུན་པའི་མི་མིང་འདོགས་སྲོལ་དར་ཁྱབ་ཏུ་གྱུར་པ་ནས་བཟུང་རུས་མིང་རྣམས་རིམ་བཞིན་འབོད་སྲོལ་མེད་པར་གྱུར་ འོན་ཀྱང་མདོ་སྨད་དང་ཁམས་ཁུལ་ས་ཁུལ་ལ་ལར་ད་ལྟའང་རུས་མིང་གི་འབོད་སྲོལ་མ་ཉམས་པའང་ཡོད་པར་སྣང་  དེ་དག་ཐམས་ཅད་ཀྱི་ཐོག་ནས་རང་ཅག་བོད་མི་རིགས་ཀྱི་རྩ་བ་ནི་ས་གནས་འདི་རང་དུ་བྱུང་ཞིང་འཕེལ་བའི་ལོ་རྒྱུས་ཡུན་ཧ་ཅང་རིང་པོ་ཡོད་པ་གླེང་མེད་ཀྱི་སྒོ་ནས་ར་འཕྲོད་ཐུབ་པ་ཡིན་